29. ΑΠΟΦΑΣΗ ΔΙΟΙΚΗΤΙΚΟΥ  ΣΥΜΒΟΥΛΙΟΥ ΤΟΥ ΟΡΓΑΝΙΣΜΟΥ  ΚΤΗΜΑΤΟΛΟΓΙΟΥ ΚΑΙ  ΧΑΡΤΟΓΡΑΦΗΣΕΩΝ ΕΛΛΑΔΑΣ Αριθ. 168/3β της 17-28 Ιουλ.2003 (ΦΕΚ Β΄1042) Περιεχόμενο και τρόπος τήρησης του ημερολογίου του Κτηματολογικού Γραφείου και περιεχόμενο της αίτησης για καταχώρηση εγγραπτέας πράξης. Έχοντας υπόψη:  1. Τις διατάξεις των άρθρων 3 (παρ. 2 εδ. δ), 14 (παρ. 3 εδ. γ΄) και 15 (παρ. 1) του Νόμου 2664/1998 «Εθνικό Κτηματολόγιο και άλλες διατάξεις» (ΦΕΚ 275/Α΄/3.12.1998).  2. Το γεγονός ότι η προκαλούμενη δαπάνη καλύπτεται από τη σχετική πίστωση του προϋπολογισμού του Ο.Κ.Χ.Ε., αποφασίζει: Περιεχόμενο και τρόπος τήρησης του ημερολογίου του Κτηματολογικού Γραφείου Άρθρ.1.-Στο Κτηματολογικό Γραφείο τηρείται ημερολόγιο στο οποίο εγγράφονται κατά τη χρονική σειρά υποβολής τους όλες οι αιτήσεις για την καταχώριση πράξεων στο κτηματολογικό βιβλίο.  Η εγγραφή των αιτήσεων γίνεται αυθημερόν κατά τη σειρά υποβολής τους και φέρουν την ημερομηνία και την ώρα παραλαβής τους από το Κτηματολογικό Γραφείο.  Το ημερολόγιο τηρείται σε αναλογική μορφή, φέρει σε εμφανές σημείο το όνομα του Κτηματολογικού Γραφείου, περιέχει δε τα ακόλουθα στοιχεία:  • Τον αριθμό πρωτοκόλλου κατά τη σειρά εγγραφής της αίτησης στο ημερολόγιο. • Το έτος, την ημερομηνία και την ώρα καταχώρισης της αίτησης.  • Το ονοματεπώνυμο του αιτούντος, συμπεριλαμβανομένου του ονοματεπώνυμου του πατέρα και της μητέρας του. • Το είδος της εγγραπτέας πράξης για την οποία ζητείται η καταχώριση.  • Τον αριθμό και την ημερομηνία έκδοσης της εγγραπτέας πράξης.  • Την εκδούσα αρχή. • Τον Κωδικό Αριθμό Εθνικού Κτηματολογίου του ακινήτου στο οποίο αφορά η ζητούμενη καταχώριση. • Το ονοματεπώνυμο των προσώπων στα οποία αφορά η εγγραπτέα πράξη ανά στήλη ως εξής: Α) Μεταβιβάζων/ Παραχωρών/ Καθ΄ ου/ Εκμισθωτής/ Εναγόμενος Β) Αποκτών/Υπέρ΄ ου/Μισθωτής/Ενάγων Σελ. 262,294 Τεύχος 1396 Σελ. 94 Περιεχόμενο της αίτησης για καταχώριση εγγραπτέας πράξης Άρθρ.2.-Στην αίτηση για την καταχώριση στα κτηματολογικά φύλλα των εγγραπτέων πράξεων αναγράφονται τα στοιχεία του προσώπου ( φυσικού ή νομικού) για το οποίο ζητείται η καταχώριση. Επίσης μνημονεύονται η πράξη της οποίας ζητείται η καταχώριση και τα συνυποβαλλόμενα έγγραφα και το ακίνητο στο οποίο αφορά η ζητούμενη καταχώριση με τον κωδικό του αριθμό (ΚΑΕΚ). Η αίτηση υποβάλλεται σε έντυπο που έχει τη μορφή που φαίνεται στο συνοδεύον την παρούσα απόφαση έντυπο, που αντίτυπό του δημοσιεύεται με την παρούσα απόφαση. 7.Γ.δ.29 Κτηματολόγιο 